Na osnovu člana 19. stav (4) i 32a. Zakona o državnoj službi u institucijama Bosne i Hercegovine (Službeni glasnik BiH”, br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12 i 93/17), Agencija za državnu službu Bosne i Hercegovine, na zahtjev Ministarstva sigurnosti Bosne i Hercegovine, raspisuje

**JAVNI OGLAS**

**za popunjavanje radnih mjesta državnih službenika u**

**Ministarstvu sigurnosti Bosne i Hercegovine**

**1/01 Viši stručni saradnik za evropske integracije**

**1/02 Viši stručni saradnik iz oblasti borbe protiv terorizma**

**1/03 Stručni savjetnik iz oblasti borbe protiv terorizma**

SEKTOR ZA MEĐUNARODNU SARADNJU I EVROPSKE INTEGRACIJE

Odsjek za evropske integracije

**1/01 Viši stručni saradnik za evropske integracije**

**Opis poslova i radnih zadataka:** viši stručni saradnik za evropske integracije obavlja najsloženije studijsko-analitičke poslove iz nadležnosti rada Sektora; prati i koordinira aktivnosti na provođenju sporazuma sa Evropskom unijom i realizuje projekte Evropske komisije, s posebnim osvrtom na finansijski aspekt; priprema i koordinira učestvovanje predstavnika ministarstava, upravnih organizacija u sastavu ministarstva, kao i ostalih organa za provođenje zakona u poslovima vezanim za evropske integracije; analizira djelotvornost, efikasnost i svrsishodnost pojedinih projekata te predlaže ocjenu njihove opravdanosti; obavlja i druge poslove po nalogu pomoćnika ministra i šefa odsjeka kome podnosi izvještaj o svom radu.

**Posebni uslovi:** završen Pravni fakultet ili Ekonomski fakultet ili Filozofski ili Fakultet političkih nauka ili Fakultet kriminalističkih nauka ili Visoka škola smjer kriminalistika ili sigurnost; položen stručni upravni ispit; najmanje dvije (2) godine radnog iskustva u struci; poznavanje engleskog jezika.

**Status:** Državni službenik – viši stručni saradnik

**Pripadajuća osnovna neto plata***:* 1.530,00 KM

**Broj izvršilaca:** jedan (1)

**Mjesto rada:** Sarajevo

SEKTOR ZA BORBU PROTIV TERORIZMA, ORGANIZOVANOG KRIMINALA, KORUPCIJE, RATNIH ZLOČINA I ZLOUPOTREBE NARKOTIKA

Odsjek za borbu protiv terorizma

**1/02 Viši stručni saradnik iz oblasti borbe protiv terorizma**

**Opis poslova i radnih zadataka:** viši stručni saradnik iz oblasti borbe protiv terorizma prati, proučava, analizira i procjenjuje ukupno stanje u oblasti borbe protiv međunarodnog terorizma, njegovoj sprezi sa ostalim pojavnim oblicima organizovanog kriminala sa međunarodnim elementom a naročito vezano za zakonito, efikasno i pravovremeno provođenje zakona i propisa; analizira zakonska rješenja, njihovu usklađenost sa međunarodnim konvencijama i sporazumima, o čemu sačinjava izvještaje, te predlaže pokretanje inicijative za izmjenu i dopunu zakonskih rješenja; sarađuje i koordinira aktivnosti odgovarajućih organa entiteta i Brčko Distrikta BiH, te sarađuje sa odgovarajućim organima Vijeća Evrope, Evropske unije, Ujedinjenih naroda, SECI centrom i odgovarajućim organima država sa kojima BiH ima potpisane bilateralne sporazume vezane za borbu protiv međunarodnog terorizma; učestvuje u kreiranju i izradi mjesečnih, polugodišnjih i godišnjih planova aktivnosti vezanih za borbu protiv međunarodnog terorizma, te podnosi mjesečne, polugodišnje i godišnje izvještaje o radu i implementiranju planiranih aktivnosti; obavlja i druge poslove koje mu dodijeli šef odsjeka.

**Posebni uslovi:** završen Fakultet kriminalističkih nauka ili Visoka škola smjer kriminalistika ili sigurnost ili Ekonomski fakultet ili Pravni fakultet; položen stručni upravni ispit; dvije (2) godine radnog iskustva u struci; znanje engleskog jezika.

**Status:** Državni službenik – viši stručni saradnik.

**Pripadajuća osnovna neto plata***:* 1.530,00 KM

**Broj izvršilaca:** jedan (1)

**Mjesto rada:** Sarajevo

**1/03 Stručni savjetnik iz oblasti borbe protiv terorizma**

**Opis poslova i radnih zadataka:** prati, proučava, analizira i procjenjuje ukupno stanje u oblasti borbe protiv terorizma kako na međunarodnom tako i unutrašnjem planu, a naročito vezano za zakonito, efikasno i pravovremeno provođenje zakona i propisa koji se odnose na suzbijanje terorizma; suzbijanja aktivnosti grupa koje se bave krijumčarenjem oružja za potrebe terorističkih grupa, nuklearnog i hemijsko biološkog oružja te finansiranjem terorizma ili grupa koje ga podupiru a posebno onih za koje se indicira da su u sprezi sa drugim oblicima organizovanog kriminala; sarađuje i koordinira aktivnosti vezane za strateško suzbijanje i borbu protiv ovih pojava sa agencijama iz sastava Ministarstva, te drugim državnim i entitetskim institucijama organima i tijelima, kao i sa odgovarajućim međunarodnim organizacijama; u okviru radnih zadataka pruža stručnu pomoć Agencijama iz sastava Ministarstva, nadležnim za provedbu poslova iz predmetne oblasti, te u skladu sa potrebama i sa dobijenim nalogom vrši direktan uvid u način izvršenja zadataka i provođenje zakona na terenu; sačinjava izvještaje i predlaže preduzimanje odgovarajućih strateških mjera i radnji u cilju djelotvornijeg obavljanja poslova iz predmetne oblasti; neposredno vodi projekte i inicijative iz oblasti preventivnog i represivnog suzbijanja pojava iz nadležnosti rada, a koje su u nadležnosti Odsjeka; priprema analitičko-informativne i druge materijale iz nadležnosti, neposredno radi na poslovima izrade izvještaja o proteklim aktivnostima, odnosno izradi planova rada u narednom periodu; obavlja i druge poslove koje mu odredi šef odsjeka; odgovoran je za praćenje međunarodne regulative iz predmetne oblasti; davanje ocjene o stepenu njihove implementacije i usklađenosti sa domaćom regulativom, te predlaže pokretanje inicijative za izmjene i dopune zakonskih ili podzakonskih akata, te radi na poslovima međunarodne saradnje iz svog domena; obavlja i druge poslove koje mu odredi šef odsjeka.

**Posebni uslovi:** završenFakultet kriminalističkih nauka ili Visoka škola – smjer kriminalistika ili Ekonomski fakultet ili Pravni fakultet ili drugi fakultet smjer sigurnosti; položen stručni upravni ispit; tri (3) godine radnog iskustva u struci; znanje jednog svjetskog jezika.

**Status:** Državni službenik – stručni savjetnik.

**Pripadajuća osnovna neto plata***:* 1758.00 KM.

**Broj izvršilaca:** jedan (1)

**Mjesto rada:** Sarajevo

**Napomene za kandidate:**

* Postupak izbora kandidata regulisan je Pravilnikom o postupcima oglašavanja, izbora kandidata, premještaja i postavljenja državnih službenika u slučaju prenosa ili preuzimanja nadležnosti od strane institucija BiH („Službeni glasnik BiH“, br. 27/08, 56/09, 54/10, 70/12 i 12/20) i Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua („Službeni glasnik BiH“, br. 63/16, 21/17 i 28/21). Više informacija o konkursnim procedurama dostupno je na www.ads.gov.ba, u dijelu „Zapošljavanje/Vrste konkursnih procedura“.
* Pored posebnih uslova navedenih u Javnom oglasu, kandidati moraju ispunjavati i opšte uslove propisane članom 22. [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine.
* Pod radnim iskustvom podrazumijeva se radno iskustvo nakon stečene visoke stručne spreme, odnosno visokog obrazovanja.
* Kandidati ne smiju biti u sukobu interesa, odnosno nespojivosti, iz člana 16. stav (1) [Zakona o državnoj službi](http://www.ads.gov.ba/v2/index.php?option=com_content&view=article&id=117&catid=36&Itemid=88&lang=bs) u institucijama Bosne i Hercegovine.
* Za sprovođenje konkursne procedure po ovom Javnom oglasu formirat će se jedna (1) Komisija za izbor.

**Dodatna napomena:**

* Prije postavljenja, odnosno prijema u radni odnos, za sve kandidate sa liste uspješnih kandidata (osim za poziciju 1/02), obaviće se sigurnosne provjere u skladu sa postupkom za izdavanje dozvole za pristup tajnim podacima određenog stepena povjerljivosti, shodno odredbi čl. 30. i 31. Zakona o zaštiti tajnih podataka („Službeni glasnik BiH“ br. 54/04 i 12/09), kao i odredbama podzakonskih akata donesenih na osnovu navedenog Zakona.
* U skladu sa članom 31. Zakona o zaštiti tajnih podataka neće se izvršiti postavljenje, odnosno imenovanje kandidata, za kojeg se nakon plasmana na listu uspješnih kandidata utvrdi sigurnosna smetnja.

***Priprema dokumentacije*:**

**Skreće se pažnja kandidatima** da su potrebnu dokumentaciju na oglas dužni dostaviti u skladu sa [Pravilnikom o karakteru i sadržaju javnog konkursa, načinu sprovođenja intervjua i obrascima za sprovođenje intervjua](https://ads.gov.ba/bs-Latn-BA/articles/97/pravilnik-o-karakteru-i-sadrzaju-javnog-konkursa-nacinu-provo-enja-intervjua-i-obrascima-za-provo-enje-intervjua-integralni-tekst), a posebno da obrate pažnju na izmijenjene i dopunjene odredbe navedenog Pravilnika, te da prilagode dokumentaciju, kako dokaze o radnom iskustvu, tako i preostale dokaze tražene tekstom oglasa.

S tim u vezi, kandidati se upućuju na pojašnjenje - tekst na službenoj internet stranici www.ads.gov.ba, u dijelu [„Zapošljavanje/Napomena za kandidate/Stop greškama u prijavama!“](https://www.ads.gov.ba/bs-Latn-BA/articles/69/stop-greskama-u-prijavama), te posebno odredbe Pravilnika o karakteru i sadržaju javnog konkursa, načinu sprovođenja intervjua i obrascima za sprovođenje intervjua, koje definišu dokumentaciju: prijavni obrazac; univerzitetsku diplomu; važeće uvjerenje o državljanstvu; [uvjerenje o položenom stručnom upravnom odnosno javnom ispitu](http://www.ads.gov.ba/v2/index.php?option=com_content&view=article&id=149&Itemid=65&lang=bs#JI); dokaz o traženom radnom iskustvu; dokaz o traženom nivou znanja stranog jezika; dokaz o traženom nivou znanja rada na računaru; uvjerenje o nevođenju krivičnog postupka; rok i način dostavljanja prijave.

**Potrebni dokumenti:**

**I Ovjerene kopije:**

* univerzitetske diplome (nostrifikovane/priznate diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine); Kandidati su obavezni dostaviti diplomu prvog ciklusa (ili osnovnog dodiplomskog studija), bez obzira na uslove oglasa, osim za integrisane studije kod kojih je potrebno dostaviti i dokaz da se radi o integrisanom studiju, ako to nije vidljivo iz same osnovne diplome, dodatka diplomi ili rješenja o nostrifikaciji/priznavanju.
* dodatka diplome za kandidate koji su visoko obrazovanje stekli po Bolonjskom sistemu studiranja; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* uvjerenja o državlјanstvu (ne starije od 6 mjeseci od dana izdavanja od strane nadležnog organa);
* uvjerenja o položenom stručnom upravnom ispitu odnosno javnom ispitu;
* potvrde ili uvjerenja kao dokaza o traženoj vrsti iskustva;
* dokaza o traženom nivou znanja stranog jezika.

**II Svojeručno potpisan:**

* popunjen obrazac Agencije za državnu službu BiH: isti možete preuzeti na web stranici Agencije: [www.ads.gov.ba](http://www.ads.gov.ba) unutar svakog konkursa pojedinačno, u rubrici „dokumenti“. Napominjemo da potpisan i popunjen obrazac ne može služiti kao dokaz bilo kog uslova iz teksta Javnog oglasa, isti samo olakšava rad organu koji vrši izbor i imenovanje, te predstavlja samo informacije o kandidatu, koje je potrebno dokazati traženom dokumentacijom.

Ovjerene kopije dokumenata nemaju ograničen rok važenja, pod uslovom da ni dokumenti čije su kopije ovjerene nemaju naznačen (preciziran) rok važenja.

**Dodatni dokumenti koji se dostavljaju naknadno:**

* Kandidati koji budu pozvani na usmeni dio stručnog ispita (intervju), kao dokaz o ispunjavanju jednog od općih uslova za postavljenje, u skladu sa članom 22. stav 1. tačka g) Zakona o državnoj službi u institucijama Bosne i Hercegovine, obavezni su na isti donijeti uvjerenje o nevođenju krivičnog postupka (ne starije od tri mjeseca). Iznimno, a u slučaju ako kandidat iz objektivnih razloga ne dostavi traženo uvjerenje na intervju, isto treba dostaviti najkasnije do uručenja rješenja o postavlјenju, odnosno preuzimanja dužnosti.
* Izabrani (postavljeni/imenovani) kandidat dužan je instituciji Bosne i Hercegovine dostaviti, u skladu sa članom 22. stav 1. tačka d) Zakona o državnoj službi u institucijama Bosne i Hercegovine, uvjerenje o radnoj sposobnosti (ljekarsko uvjerenje), kao dokaz da je zdravstveno sposoban za vršenje određenih poslova predviđenih ovim položajem.

Kandidati koji nemaju položen stručni (upravni) ispit, prije pristupanja pismenom dijelu stručnog ispita će polagati javni ispit u skladu sa Odlukom. Javni ispit na kome je kandidat zadovoljio važi samo za konkretan javni konkurs, o čemu se ne izdaje uvjerenje, a na kandidata koji bude postavljen na radno mjesto primjenjuje se član 56. Zakona o radu u institucijama Bosne i Hercegovine („Službeni glasnik BiH“, br. 26/04, 7/05, 48/05, 60/10, 32/13 i 93/17) i član 12. Odluke.

Kandidati koji su od momenta podnošenja prijave na javni oglas do dana održavanja javnog ispita položili stručni upravni ispit ili javni ispit, ispit opšteg znanja, odnosno ispit koji odgovara pobrojanim ispitima, tj. koji nisu u obavezi polagati javni ispit u skladu sa odredbama člana 13. Odluke, dužni su obavijestiti Agenciju o istom najkasnije do zakazanog termina održavanja javnog ispita, a dokaz o navedenom trebaju neposredno dostaviti Agenciji (ne slati putem pošte), isključivo do početka termina pismenog dijela stručnog ispita. U slučaju da se kandidat ne odazove pozivu na javni ispit, a ne priloži traženi dokaz do pismenog dijela stručnog ispita smatrat će se da je odustao od svoje prijave na navedeni Javni oglas.

Sva tražena dokumenta treba, osim uvjerenja o nevođenju krivičnog postupka koje se dostavlja na intervju **dostaviti najkasnije do** **31.05.2023. godine**, putem poštanske službe preporučenom pošiljkom na adresu:

**Ministarstvo sigurnosti BiH**

**“Javni oglas za popunjavanje radnih mjesta državnih službenika u Ministarstvu sigurnosti BiH“**

**Trg BiH 1, 71000 Sarajevo.**

Ispunjavanje uslova utvrđenih ovim oglasom računa se danom predaje prijave.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.